Dobelē, 2013. gada 25. jūlijā                                   Apstiprinu:                                    
P. Freidenfelds 
Dobeles Prāta sporta kluba

 valdes priekšsēdētāja vietnieks

Imanta Rudeņa piemiņas 52. starptautiskā

dambretes turnīra

N O L I K U M S

1. Mērķis un uzdevumi

Piemiņas turnīru sarīko, lai:

· popularizētu dambretes spēli,

· saglabātu piemiņā Dobeles rajona dambretes sekcijas ilggadējo vadītāju un treneri Imantu Rudeni,

· sekmētu dambretistu meistarības izaugsmi.

2.  Laiks un vieta

Sacensības notiek 2013. gada 30.novembrī un 1.decembrī Dobelē, Dzirnavu ielā 2, Dobeles Valsts ģimnāzijā. Iebraukšanas diena 29.novembris. Sacensību sākums 30.novembrī plkst. 14.00.

3.  Vadība

Piemiņas turnīru rīko Dobeles Prāta sporta klubs sadarbībā ar Dobeles novada pašvaldību, Latvijas asociāciju „Domāšanas attīstība”, AS “Swedbanka” un  SIA “Tenax”.  Sacensības vada tiesnešu kolēģija. Galvenais tiesnesis Kārlis Ozols,  galvenais sekretārs Ivars Dombrovskis. 

4.  Dalībnieki

Piemiņas turnīrs notiek trijās atsevišķās grupās: meistaru, kadetu un jauno cerību. Meistaru grupā piedalās pirmās un augstāku sporta klašu dambretisti un dambretistes 64 un 100-lauciņu dambretēs, kadetu un jauno cerību sacensībās – jaunie dambretisti un dambretistes, kuri dzimuši ne agrāk par 1998. attiecīgi 2002.gadu 64-lauciņu dambretē. Sacensības ir individuālas ar komandu ieskaiti. Galvenajās sacensībās komandas ieskaitē – 2 vīrieši un 1 sieviete 64-lauciņu dambretē un 1 vīrietis vai sieviete 100-lauciņu dambretē. Kadetu un jauno cerību komandās ieskaitē 2 zēni un 1 meitene 64-lauciņu dambretē.

5.  Sacensību noteikumi 

Sacensības notiek pēc FMJD noteikumiem 9 kārtās. Sacensību sistēmu noteic tiesnešu kolēģija atbilstoši dalībnieku skaitam. Laika kontrole – 30 minūtes katram uz visu partiju. Pirmajās trijās kārtās Šveices sistēmas sacensībās vienas komandas dalībnieki nespēlē savā starpā. Iegūto punktu vienādības gadījumos izlozes sistēmas turnīros individuālās vietas noteic pēc Buholca koeficientu sistēmas, riņķa sistēmas sacensībās pēc Bergera koeficienta. Komandu vietas noteic pēc visu ieskaites dalībnieku iegūto punktu summas. Ja divām vai vairākām komandām tā vienāda – pēc ieskaites dalībnieku individuālo vietu summas.

6.
Apbalvošana

Uzvarētāju komandu meistaru grupā, kadetu grupā un jauno cerību grupā apbalvo ar kausiem, to dalībniekus – ar diplomiem un balvām. Individuāli ar diplomiem un medaļām apbalvo pirmo triju vietu ieguvējus katrā grupā.
7.
Finansiālie nosacījumi

Rīkotāji un sadarbības partneri apmaksā sacensību telpu īri, tiesnešu nodrošinājumu, apbalvojumu iegādi un citus organizatoriskos izdevumus Visus dalībnieku komandēšanas izdevumus sedz komandējošās organizācijas. Sacensību dalības maksa meistaru grupā katram dalībniekam vai dalībniecei – Ls. 2,00,  kadetu un jauno cerību grupās – Ls. 1,00. Maksa par naktsmītni viesnīcā “Dobele” Ls. 9,00, Stadiona kopmītnē Ls. 4,50.

 8.  Pieteikumi

Iepriekšējos pieteikumus lūdzam iesūtīt līdz š.g. 26. novembrim Dobeles Bērnu un jauniešu centram: Brīvības ielā 11, Dobelē, LV-3701 vai paziņot pa tālruņiem 637 23468, 26014360, faksu 637 23468, elektronisko pastu dobelesbjc@inbox.lv.

Lūdzam līdzi ņemt dambretes spēles pulksteni un attiecīgu dambretes komplektu.


ŠIS NOLIKUMS VIENLAICĪGI IR UZAICINĀJUMS UZ SACENSĪBĀM.

